# Erich Auerbach

Erich Auerbach (nascut el 9 de novembre de 1892 a Berlín, Imperi Alemany - mort el 13 d'octubre de 1957 a Wallingford, Connecticut) va ser un filòleg, crític literari i historiador de la literatura alemany d'origen jueu, nascut a Berlín, on va treballar a la Biblioteca Estatal Prussiana i fou professor de la Universitat de Marburg. Auerbach és àmpliament reconegut juntament amb Leo Spitzer com una de les figures fonamentals de la literatura comparada.
La seva obra filològica s'inscriu en la tradició alemanya d'acadèmics com Ernst Robert Curtius o Karl Vossler. Es va veure obligat a exiliar-se a Turquia el 1935 a causa del nazisme, on va treballar a la universitat. Posteriorment esdevingué ciutadà dels Estats Units, on fou professor de la Universitat Estatal de Pennsilvània, a la Universitat Yale i a l'Institute for Advanced Study. Fou director de la tesi doctoral de Fredric Jameson.

## Obra

És especialment reconegut per la seva obra monumental «Mimesi: la representació de la realitat a la literatura occidental», escrita entre el 1942 i el 1945 a Istanbul durant el seu exili turc, una història de la representació a la literatura occidental des de l'antiguitat fins a l'època moderna citada amb freqüència com un clàssic en l'estudi del realisme a la literatura, que abasta des d'Homer fins a Virginia Woolf. S'ocupa de les variacions del concepte de mimesi i la relació que manté amb els condicionants socials contingents a cada època.
A l'obra titulada Figura desenvolupa la seva recerca sobre el concepte medieval de figura, emprat ja per sant Agustí, i les tipologies del pensament de l'època. Una altra gran obra d'Auerbach és el seu estudi sobre Dante Alighieri titulat Dante, poeta del món terrenal, ja iniciat a Alemanya si bé publicat als Estats Units.

## Referències bibliogràfiques

* Auerbach, Erich (1929): Dante als Dichter der irdischen Welt.
* Auerbach, Erich (1946): Mimesis: dargestellte Wirklichkeit in der abendländischen Literatur (Berna: Francke). Ha estat traduït a moltes llengües.
* Auerbach, Erich (1949): Introduzione alla filologia romanza (Torino: Einaudi, 1963).
* Auerbach, Erich (1958): Literatursprache und Publikum in der lateinischen Spätantike und im Mittelalter (Berna: Francke). També traduït a nombroses llengües.

## Vegeu també

* Fritz Strich
* Edward Said

## Enllaços externs

* Entrada al Biographisch-Bibliographisches Kirchenlexikon
* Britannica.com
* Chihaia, M. (2025). 40 Years of Auerbach Research. A bibliography of secondary literature on Erich Auerbach's "Mimesis" since 1984 [Data set]. Zenodo. https://doi.org/10.5281/zenodo.14685309

## Referències

* ↑ Apter, Emily «Global Translatio: The "Invention" of Comparative Literature, Istanbul, 1933». Critical Inquiry, vol. 29, 2, 2003, pàg. 253–281. DOI: 10.1086/374027. ISSN: 0093-1896. JSTOR: 10.1086/374027. «"As many have pointed out, the foundational figures of comparative literature—Leo Spitzer, Erich Auerbach—came as exiles and emigres from war-torn Europe with a shared suspicion of nationalism."»
* ↑ Mufti, Aamir R. «Auerbach in Istanbul: Edward Said, Secular Criticism, and the Question of Minority Culture». Critical Inquiry, vol. 25, 1, 01-10-1998, pàg. 104. DOI: 10.1086/448910. ISSN: 0093-1896. «"In a brief but remarkable essay on the ethos of comparative literary scholarship in the postwar U.S., Emily Apter has argued that the discipline Auerbach, Curtius, Leo Spitzer, and others founded (or reformulated) on their arrival in the U.S. was structured in fundamental ways around the experience of exile and displacement."»
* ↑ Haen, Theo d'. Literature for Europe? (en anglès). Rodopi, 2009, p. 54. ISBN 978-90-420-2716-9. «"We should remember that comparative literature in the United States was also largely started by immigrants – the refugees who fled Nazi Germany ( principal among them Auerbach, Spitzer, Poggolio and Wellek)."»
* ↑ Hutchinson, Ben. Comparative Literature: A Very Short Introduction (en anglès). Oxford University Press, 2018, p. 78. ISBN 978-0-19-880727-8. «"In the footsteps of pioneering figures such as Spitzer and Auerbach, the discipline of comparative literature began gathering pace in the 1950s largely as a transatlantic affair."»